ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1503/99

υποβολή: Camilo Nogueira Romn (Verts/ALE) προς την Επιτροπή

(1 Σεπτεμβρίου 1999)

Θέμα: H κατάσταση του αλιευτικού στόλου που ανήκει σε μικτές εταιρείες της Ένωσης και της Αργεντινής

Προτού εκπνεύσει η αλιευτική συμφωνία μεταξύ της ΕΕ και της Αργεντινής, η κυβέρνηση της εν λόγω δημοκρατίας ενέκρινε μονόπλευρα μία δέσμη μέτρων για τη ρύθμιση των αλιευτικών δραστηριοτήτων που είναι σαφώς εις βάρος του αλιευτικού στόλου της ΕΕ, δεδομένου ότι παραβαίνουν και έρχονται σε αντίθεση με τις διατάξεις της συμφωνίας: κατανομή και μείωση των αλιευτικών ποσοστώσεων, ορισμός ζωνών πώλησης που ισχύουν μόνον για τα αλιευτικά σκάφη καταψύκτες, μείωση του κοινοτικού εργατικού δυναμικού στη σύνθεση των πληρωμάτων των σκαφών, δυσχέρειες στην απόκτηση θεωρήσεων για τους κοινοτικούς εργαζομένους κ.λπ. Η κατάσταση αυτή ανάγκασε τους πλοιοκτήτες της Ένωσης εκ των οποίων οι περισσότεροι από την Γαλικία να προσφύγουν στο Δικαστήριο της Ευρωπαϊκής Ένωσης κατά της Ευρωπαϊκής Επιτροπής επειδή παρέλειψε να προστατεύσει με τις κατάλληλες νομικές διατάξεις τον κοινοτικό στόλο, δεδομένου ότι τα όργανα της Ευρωπαϊκής Ένωσης είναι ανίσχυρα έναντι των μέτρων που έλαβε μονομερώς η κυβέρνηση της Αργεντινής.

Για τον λόγο αυτό ερωτώ: ποια μέτρα προτίθεται να λάβει η Επιτροπή για την προστασία των συμφερόντων των μεικτών εταιρειών Ένωσης-Αργεντινής που ασκούν δραστηριότητες στα ύδατα του ως άνω κράτους; Εντός ποίας προθεσμίας προτίθεται να τα εγκρίνει; Για ποιον λόγο η ΕΕ δεν έχει ακόμα καταβάλει καμιά προσπάθεια προς την κατεύθυνση αυτή;

Απάντηση του κ. Fischler εξ ονόματος της Επιτροπής

(7 Οκτωβρίου 1999)

Κατά τα τελευταία έτη, τα αλιεύματα του μπακαλιάρου της Αργεντινής στην αποκλειστική οικονομική ζώνη της Αργεντινής αυξήθηκαν σημαντικά πράγμα το οποίο αποτελεί κίνδυνο για την διατήρηση του αποθέματος αυτού. Για την αντιμετώπιση της κατάστασης αυτής, η κυβέρνηση της Αργεντινής επέβαλε κατάσταση «emergencia pesquera» και έλαβε σειρά μέτρων διαχείρισης και διατήρησης.

Ορισμένα από τα μέτρα αυτά είχαν συνέπειες στις δραστηριότητες των πλοίων που αλιεύουν στο πλαίσιο της αλιευτικής συμφωνίας μεταξύ της Κοινότητας και της Αργεντινής. Η έγκριση των μέτρων αυτών χωρίς τη διαβούλευση της Κοινότητας, θεωρήθηκε από την Κοινότητα ότι προσβάλει την γενική ισορροπία της συμφωνίας.

Η Επιτροπή, αρκετές φορές, εξήγησε σαφώς τη θέση της στην Αργεντινή, ιδίως όσον αφορά τη διαφορά στη μεταχείριση των αλιευτικών σκαφών καταψυκτών και των αλιευτικών σκαφών που αλιεύουν νωπούς ιχθύες. Επιπλέον, η πληρωμή του χρηματικού ποσού που προβλεπόταν για την επιστημονική και τεχνική συνεργασία στο πλαίσιο της αλιευτικής συμφωνίας μεταξύ της Κοινότητας και της Αργεντινής έχει σταματήσει.

Ανεξάρτητα από το γεγονός ότι η εν λόγω συμφωνία καθώς και οιποχρεώσεις και τα δικαιώματα που προκύπτουν από αυτήν για τα συμβαλλόμενα μέρη έληξαν στις 24 Μαίου 1999 και ότι οι μικτές εταιρίες καθώς και τα πλοία που μεταβιβάστηκαν στο πλαίσιο της συμφωνίας αυτής είναι οντότητες πουπάγονται στο δίκαιο της Αργεντινής, η Επιτροπή συνεχίζει να έχει τακτικές επαφές με τις αρχές της Αργεντινής και παρακολουθεί με προσοχή την εξέλιξη της κατάστασης αυτής.
ΓΡΑΠΤΗ ΕΡΩΤΗΣΗ E-1769/99

υποβολή: Jan Andersson (PSE) προς την Επιτροπή

(11 Οκτωβρίου 1999)

Θέμα: Στόχοι της Επιτροπής όσον αφορά την εισαγωγή κοινού συστήματος ανακύκλωσης γυαλιού στην Ε.Ε.

Οι συσκευασίες των αναψυκτικών και άλλων ποτών αποτελούν σήμερα παράγοντα που συμβάλλει στο σοβαρό πρόβλημα της διαχείρισης αποβλήτων το οποίο αντιμετωπίζει η πλειοψηφία των κρατών μελών. Ορισμένες χώρες έχουν εισαγάγει σύστημα επαναχρησιμοποίησης φιαλών, αλλά αντιμετωπίζουν ενίοτε προβλήματα ως προς τον όγκο που απαιτείται για να αποβεί το σύστημα αποδοτικό. Μια λύση θα μπορούσε να είναι η εισαγωγή κοινού συστήματος ανακύκλωσης εντός της Ε.Ε., ούτως ώστε να επιτευχθεί η απαιτούμενη αύξηση του όγκου του προς ανακύκλωση γυαλιού και να μειωθεί το αυξανόμενο πρόβλημα των όλο και μεγαλύτερων ποσοτήτων οικειακών αποβλήτων.

Μήπως η Επιτροπή έχει την πρόθεση να εισαγάγει κοινό σύστημα ανακύκλωσηςάλου σε όλη την Ε.Ε.;

Aπάντηση της κας Wallstrm εξ ονόματος της Επιτροπής

(17 Nοεμβρίου 1999)

Η ενθάρρυνση συστημάτων επαναχρησιμοποίησης συσκευασιών αποτελεί ένα από τα προβλεπόμενα μέτρα της οδηγίας του Κοινοβουλίου και του Συμβουλίου 94/0062/ΕΚ της 20ής Δεκεμβρίου 1994 για τις συσκευασίες και τα απορρίμματα συσκευασίας(1), που αποσκοπούν στην πρόληψη ή μείωση των περιβαλλοντικών επιπτώσεων των απορριμμάτων συσκευασίας μέσω της επαναχρησιμοποίησης των συσκευασιών κατά ορθό, από περιβαλλοντικής άποψης, τρόπο, σύμφωνα με τη Συνθήκη.

Κάποια κράτη μέλη, όπως η Δανία, η Γερμανία, οι Κάτω Χώρες, η Αυστρία, η Φιλανδία και η Σουηδία, έχουν καθιερώσει συστήματα επαναχρησιμοποίησης συσκευασιών ή έχουν ενισχύσει τα παραδοσιακά παλαιότερα συστήματά τους. Επί του παρόντος, ορισμένα από τα ως άνω κράτη μέλη έχουν επιτύχει την επαναχρησιμοποίηση συσκευασιών ποτών σε ποσοστό άνω του 90 %.

Η καθιέρωση, ωστόσο, ευρωπαϊκού συστήματος επαναχρησιμοποίησης συσκευασιών αποτελεί μάλλον περίπλοκο θέμα, στο οποίο εμπλέκονται διάφοροι παράγοντες (τυποποίηση, μεταφορικές αποστάσεις). Αυτό καθιστά δυσχερέστερη την εναρμόνιση τωνφιστάμενων συστημάτων επαναχρησιμοποίησης που αναπτύχθηκαν βάσει διαφορετικών γραμμών. Επιπλέον, η ανάγκη εξασφάλισηςψηλής περιβαλλοντικής προστασίας πρέπει να συνδυαστεί με τους κανόνες της εσωτερικής αγοράς.

Ωστόσο, η Επιτροπή θα αξιοποιήσει την αναθεωρητική διαδικασία της οδηγίας 94/0062/EC, η οποία αναμένεται να αρχίσει πριν το τέλος του τρέχοντος έτους, για περαιτέρω βελτίωση των συστημάτων συσκευασίας στα κράτη μέλη.

(1) ΕΕ L 365 της 31.12.1994.
ΓΡΑΠΤΗ ΕΡΩΤΗΣΗ E-1708/99

υποβολή: Herv Novelli (PPE-DE) προς το Συμβούλιο

(30 Σεπτεμβρίου 1999)

Θέμα: Aσυνέπεια μεταξύ της ευρωπαϊκής περιφερειακής πολιτικής και ορισμένων αποφάσεων των γαλλικών κρατικών αρχών

Το διαμέρισμα Indre-et-Loire αποτελεί σήμερα αντικείμενο προβληματισμού σχετικά με τη νέα κατανομή σε ζώνες, κατ'εφαρμογήν της ευρωπαϊκής περιφερειακής πολιτικής. Η κοινότητα Νοuatre, στο καντόνι Sainte-Maure,αφού εκρίθη επιλέξιμη για την ζώνηγ 5β του ΕΤΠΑ, θα μπορούσε να ενταχθεί στον στόχο 2.

Ταυτόχρονα, ωστόσο, οι γαλλικές αρχές έλαβαν απόφαση να κλείσουν σχεδόν τη στρατιωτική βάση του Νοuatre, στην οποία απασχολούνται 400 περίπου άτομα, εξ ων τα 250 πολιτικοίπάλληλοι, καταφέροντας καίριο πλήγμα στην τοπική οικονομία. Το κολλέγιο της Νοuatre, π.χ., στο οποίο φοιτούν τα παιδιά τωνπολλήλων της στρατιωτικής βάσης, κινδυνεύει αργά ή γρήγορα να κλείσει.

1. Δεν φρονεί άραγε το Συμβούλιο απαράδεκτη την αντίφαση μεταξύ των στόχων της περιφερειακής πολιτικής του Indre-et-Loire και της απόφασης που ελήφθη από τις γαλλικές αρχές για μια κοινότητα του αυτού διαμερίσματος χωρίς να έχει προηγηθεί διαβούλευση;

2. Δεν θεωρεί το Συμβούλιο ότι οφείλει να παρέμβει προς την γαλλική κυβέρνηση για την επανόρθωση αυτής της ανακολουθίας;

3. Γενικά, το Συμβούλιο γνωρίζει παρεμφερείς περιπτώσεις και ποία μέτρα προτίθεται να λάβει για να εμποδίσει, κατά το μέλλον, τέτοιου είδους αντιφάσεις;

Απάντηση

(9 Δεκεμβρίου 1999)

1. Το Συμβούλιο ενέκρινε, τον περασμένο Ιούνιο, τον νέο κανονισμό για τα Διαρθρωτικά Ταμεία, ο οποίος καθορίζει τους κατά προτεραιότητα στόχους, τις γενικές αρχές και τη μεθοδολογία προγραμματισμού για την περίοδο 2000-2006.

2. Σύμφωνα με τον κανονισμό αυτό, η Επιτροπή είναι αρμόδια να εκτιμήσει τη συνέπεια των αναπτυξιακών στρατηγικών των περιφερειών που εμπίπτουν στο Στόχο 2, οι οποίεςποβλήθηκαν από τα κράτη μέλη μαζί με τους στόχους της κοινοτικής περιφερειακής πολιτικής.

Το Συμβούλιο δεν είναι αρμόδιο να επέμβει στο έργο αυτό ούτε να σχολιάσει τις πολιτικές και τις εθνικές επιλογές των κρατών μελών.
ΓΡΑΠΤΗ ΕΡΩΤΗΣΗ E-2036/99

υποβολή: Glyn Ford (PSE) προς την Επιτροπή

(3 Νοεμβρίου 1999)

Θέμα: Knorr Bremse και Ευρωπαϊκή χρηματοδότηση

Η Knorr Bremse έχει ανακοινώσει ότι πολλές εκατοντάδες θέσεις εργασίας στο Kingswood, Bristol (UK) είναι πλεονάζουσες, με σκοπό τη μεταφορά της παραγωγής στα εργοστάσιά της σε Γαλλία, Ιταλία ή Γερμανία και Ουγγαρία.

Είναι σε θέση η Επιτροπή να πει κατά πόσο έχει ζητηθεί οικονομικήποστήριξη οποιουδήποτε είδους από αυτήν την εταιρία για δημιουργία θέσεων εργασίας στη Γαλλία, την Ιταλία ή τη Γερμανία, ή, μέσω των προγραμμάτων TACIS και PHARE στην Ουγγαρία;

Απάντηση του κ. Barnier εξ ονόματος της Επιτροπής

(26 Νοεμβρίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-1932/99

υποβολή: Antonio Tajani (PPE-DE) προς την Επιτροπή

(14 Οκτωβρίου 1999)

Θέμα: Ο φάκελλος Μιτρόκιν και το ιταλικό δίκτυο κατασκοπείας που χρηματοδοτούσαν οι μυστικέςπηρεσίες της Σοβιετικής Ένωσης

Εν συνεχεία της διαβίβασης του φακέλλου Μιτρόκιν από την βρετανική κυβέρνηση, ανακαλύφθηκε η ύπαρξη ενός πυκνού δικτύου κατασκοπείας που χρηματοδοτούσαν οι μυστικέςπηρεσίες ξένου κράτους, εχθρικού πρός την Ιταλία και την ελεύθερη Ευρώπη, το οποίο λειτουργούσε επί ιταλικού εδάφους ασκώντας δραστηριότητες ελέγχου και πιέσεων στους μηχανισμούς του ιταλικού κράτους, που έφταναν μέχρι τη θεσμική, πολιτική και κυβερνητική ηγεσία του τόπου.

Ποιές πρωτοβουλίες σκοπεύει να αναλάβει ο Πρόεδρος της Επιτροπής κ. Romano Prodi, προκειμένου να διαλευκανθεί το συντομότερο το θέμα αυτό;

Προτίθεται άραγε ο κ. Prodi να παρέμβει το ταχύτερο προς την ιταλική κυβέρνηση προκειμένου να γίνουν γνωστές οι λεπτομέρειες που θα επιτρέψουν τη διαλεύκανση τηςπόθεσης και να ζητήσει, εάν παραστεί ανάγκη, από τις κυβερνήσεις άλλων κρατών μελών να παράσχουν τυχόν στοιχεία που σχετίζονται με τις αποκαλύψεις οι οποίες εμπεριέχονται στο φάκελλο Μιτρόκιν;

Απάντηση του κ. Vitorino Εξ ονόματος της Επιτροπής

(18 Νοεμβρίου 1999)

Η Επιτροπή θεωρεί ότι για το αντικείμενο της ερώτησης κατά πρώτο λόγο αρμόδιο είναι το ενδιαφερόμενο κράτος μέλος, το οποίο είναιπεύθυνο για την άσκηση της δικαιοσύνης στο έδαφός του. Δυνάμει του τίτλου VI της συνθήκης ΕΚ, μπορούν να λαμβάνονται μέτρα για την διευκόλυνση της συνεργασίας στον ποινικό τομέα. Οι εργασίες συνεχίζονται για την οριστικοποίηση μιας σύμβασης σχετικά με την αμοιβαία δικαστική συνδρομή σε ποινικέςποθέσεις μεταξύ των κρατών μελών(1), η οποία θα έπρεπε, μόλις θα αρχίσει να ισχύει, να απλουστεύσει και να επιταχύνει τη συνεργασία, ανεξάρτητα από τη φύση των διωκόμενων εγκλημάτων ή παραβάσεων. Η Επιτροπή, από την πλευρά της, δεν προτίθεται να αναλάβει στο πλαίσιο αυτό συγκεκριμένη πρωτοβουλία κατά της κατασκοπείας.

(1) ΕΕ C 251 της 2.9.1999.
ΓΡΑΠΤΗ ΕΡΩΤΗΣΗ E-1742/99

υποβολή: Alexandros Alavanos (GUE/NGL) προς την Επιτροπή

(1 Οκτωβρίου 1999)

Θέμα: Κατασκευή εργοστασίου πυρηνικής ενέργειας στη σεισμογενή περιοχή Ακούγιου της Τουρκίας

Ο τελευταίος καταστροφικός σεισμός με ισχύ 7,4 ρίχτερ στην Β.Α. Τουρκία και ο περυσινός στα Αδανα ισχύος 6 ρίχτερ, προκάλεσε νέες έντονες ανησυχίες για τους κινδύνους ενός μελλοντικού σεισμού στη σεισμογενή περιοχή Ακούγιου όπου η Τουρκία προτίθεται να εγκαταστήσει εργοστάσιο πυρηνικής ενέργειας. Η περιοχή αυτή απέχει 27 μόλις χιλιόμετρα από το ενεργό σεισμικό ρήγμα Ecemis. Είναι γνωστό ότι η Ευρωπαϊκή Ένωση «δεν είναι αρμόδια για να συμμετάσχει στις διαδικασίες επιλογής των τοποθεσιών των πυρηνικών αντιδραστήρων» αλλά κάτι τέτοιο δεν μπορεί να καθησυχάσει τους πολίτες της Τουρκίας και των άλλων γειτονικών χωρών για τον κίνδυνο ενός πυρηνικού ατυχήματος, εξαιτίας της εξαιρετικά μεγάλης σεισμικότητας της περιοχής.

Ερωτάται η Επιτροπή, τί μέσα διαθέτει προκειμένου να πείσει την Τουρκία να προτείνει άλλες λύσεις για το ενεργειακό πρόβλημα, και τί πρωτοβουλίες προτίθεται να αναλάβει;

Απάντηση του κ. Verheugen εξ ονόματος της Επιτροπής

(11 Νοεμβρίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-1423/99 του κ. Trakatellis(1).

(1) βλέπε σελίδα 9.
ΓΡΑΠΤΗ ΕΡΩΤΗΣΗ E-1636/99

υποβολή: Graham Watson (ELDR) προς το Συμβούλιο

(20 Σεπτεμβρίου 1999)

Θέμα: Εργασία στην Ευρώπη μετά την ηλικία των 60 ετών

Γνωρίζει το Συμβούλιο ότι η Γαλλία αρνείται ναιοθετήσει έναν από τους κανονισμούς περί συνδυασμένων αεροπορικώνπηρεσιών ο οποίος παρέχει τη δυνατότητα σε κατόχους άδειας χειριστή αεροσκάφους αεροπορικών μεταφορών να εξακολουθούν να πετάνε έως την ηλικία των 65 ετών;

Η Γαλλία αρνείται να αναγνωρίσει αυτό το νέο όριο ηλικίας και, ως αποτέλεσμα, κανένας χειριστής άνω των 60 δεν μπορεί να πετάξει πάνω από τη Γαλλία ή εντός της Γαλλίας ενώ βρίσκεται ενπηρεσία. Τι είδους πίεση προτίθεται να ασκήσει το Συμβούλιο στη Γαλλία για να εξασφαλισθεί η συμμόρφωσή της με τους κανονισμούς περί συνδυασμένων αεροπορικώνπηρεσιών; Ποιες είναι οιποχρεώσεις των κρατών μελών όσον αφορά την αμοιβαία αναγνώριση αδειών;

Απάντηση

(22 Νοεμβρίου 1999)

Η οδηγία του Συμβουλίου 91/670 της 16ης Μαρτίου 1991 σχετικά με την αμοιβαία αποδοχή των αδειών άσκησης επαγγέλματος του προσωπικού της πολιτικής αεροπορίας, ορίζει στο άρθρο 4 παράγραφος 5 ότι μια άδεια πιλότου γίνεται αποδεκτή εφόσον ο κάτοχός της πληροί τις ειδικές απαιτήσεις που προβλέπονται στο παράρτημα της οδηγίας. Το παράρτημα αυτό προβλέπει όριο ηλικίας 60 ετών.

Η άρνηση επομένως ενός κράτους μέλους να επιτρέψει στους κατόχους αδείας πιλότου εμπορικών αερογραμμών να εργάζονται ως ιπτάμενοι μέχρι ηλικίας 65 ετών σημαίνει ότι οι αρχές του εφαρμόζουν ορθώς την οδηγία 91/670.

Υπενθυμίζεται εξάλλου ότι την ίδια γραμμή ακολουθεί και η Διεθνής Οργάνωση Πολιτικής Αεροπορίας. Το παράρτημα I της Σύμβασης του Σικάγου απαγορεύει στους άνω των 60 ετών να χειρίζονται αεροσκάφη εμπορικών αερογραμμών. Τυχόν ελαστικότερη εφαρμογή αυτού του κανόνος δεν έχειποχρεωτικό χαρακτήρα.
ΓΡΑΠΤΗ ΕΡΩΤΗΣΗ E-1841/99

υποβολή: Konstantinos Hatzidakis (PPE-DE) προς την Επιτροπή

(13 Οκτωβρίου 1999)

Θέμα: Εγκατάσταση ηλιο-θερμο-ηλεκτρικού σταθμού παραγωγής ηλεκτρικού ρεύματος στην περιοχή Φραγκοκάστελλο Σφακίων στην Κρήτη (Ελλάδα)

Σύμφωνα με καταγγελίες που μου έχουν γίνει από κατοίκους της περιοχής του Φραγκοκάστελλου, στα Σφακιά της Κρήτης σχεδιάζεται η εκεί κατασκευή ηλιο-θερμο-ηλεκτρικού σταθμού παραγωγής ηλεκτρικής ενέργειας, ο οποίος ωστόσο σε περιόδους μειωμένης ενηλίασης προβλέπεται να λειτουργεί εναλλακτικά μεγραέριο. Σύμφωνα πάντα με τις καταγγελίες των κατοίκων, η κατασκευή του έργου πρόκειται να ενισχυθεί και από την Ευρωπαϊκή Ένωση στα πλαίσια του προγράμματος THERMIE.

Θα μπορούσε να με πληροφορήσει η Επιτροπή εάν όντως είναι στα σχέδιά της η χρηματοδότηση του εν λόγω έργου και, εάν ναι, κατά πόσον έχει γίνει μελέτη σχετικά με τις επιπτώσεις του στον περιβάλλοντα χώρο και δη τόσο από περιβαλλοντικής η περιοχή έχει χαρακτηριστεί ως ιδιαιτέρου φυσικού κάλους και έχει μάλιστα εγγραφεί στο πρόγραμμα NATURA 2000 όσο και από οικονομοπολιτιστικής απόψεως καθώς η κατασκευή θα γίνει κοντά σε χώρο με αρχαιότητες αλλά και κατοικημένα χωριά και οικισμούς με ήδη ανεπτυγμένη τουριστική δραστηριότητα, που αποτελεί και τη βασική πηγή εισοδήματος για τους κατοίκους της περιοχής;

Απάντηση της κ. de Palacio εξ ονόματος της Επιτροπής

(17 Νοεμβρίου 1999)

Στο πλαίσιο του προγράμματος Thermie, το σχέδιο TE-235-96 (ευρωπαϊκός ηλιοθερμοηλεκτρικός σταθμός παραγωγής ενέργειας στο Φραγκοκάστελλο Σφακίων, Κρήτη) έχειποστηριχθεί για το πρώτο του στάδιο που αφορά το σχεδιασμό της μονάδας.

Ηλοποίηση του έργου θα εξαρτηθεί πλήρως από την εθνική (ελληνική) νομοθεσία και τις διαδικασίες όσον αφορά τις άδειες για χρήση της γης, το χωροταξικό σχεδιασμό, τις περιβαλλοντικές συνέπειες, την οικοδόμηση, τη λειτουργία και τη σύνδεση με το δίκτυο. Εάν δεν παραχωρηθούν τέτοιες άδειες, το έργο δεν θα είναι επιλέξιμο για περαιτέρω ενίσχυση. Ειδικότερα η περιοχή του Φραγκοκάστελλου βρίσκεται σε τοποθεσία που περιλαμβάνεται στον κατάλογο τοποθεσιών κοινοτικής σημασίας τις οποίες πρότειναν οι ελληνικές αρχές δυνάμει της οδηγίας του Συμβουλίου 92/0043/ΕΟΚ της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1) για το δίκτυο Natura 2000. Συνεπώς οι σχετικές μελέτες για τις περιβαλλοντικές επιπτώσεις που θα εκπονηθούν για την ανάπτυξη πρέπει να λάβουν δεόντωςπόψη τη διατηρητέα αξία της τοποθεσίας έτσι ώστε να αποφευχθεί ηποβάθμισή της.

Όταν οι εθνικές ή τοπικές αρχές εκδίδουν άδειες, η Επιτροπή μπορεί απλώς ναποθέσει ότι έχουν ληφθείπόψη τα περιβαλλοντικά ζητήματα. Δεν είναι ευθύνη της Επιτροπής να αναμιχθεί σε τοπικά ζητήματα. Ωστόσο η Επιτροπή μπορεί να επέμβει εφόσον της γνωστοποιηθούν στοιχεία τυχόν παράβασης της κοινοτικής νομοθεσίας.

(1) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-1582/99

υποβολή: Glyn Ford (PSE) προς την Επιτροπή

(1 Σεπτεμβρίου 1999)

Θέμα: Οικολογική οργάνωση της επεξεργασίας ιχθύων

Εξετάζει η Επιτροπή το ενδεχόμενο να παραχωρήσει οικονομικά κίνητρα στους επεξεργαστές ιχθύων, προκειμένου να ενθαρρύνει τη δημιουργία εγκαταστάσεων χρησιμοποίησηςπολειμμάτων ιχθύων αντί να προωθήσει τη βιομηχανική αλιεία;

Απάντηση του κ. Fischler εξ ονόματος της Επιτροπής

(7 Οκτωβρίου 1999)

Αντίθετα απ ότι φαίνεται ναπονοεί η ερώτηση του Αξιότιμου Μέλους του Κοινοβουλίου, η Επιτροπή δεν ενθαρρύνει την βιομηχανική αλιεία (αλιεία που προορίζεται για άλλους σκοπούς από την ανθρώπινη κατανάλωση).

σον αφορά τα οικονομικά κίνητρα στην μεταποιητική βιομηχανία, η ισχύουσα νομική βάση, δηλαδή ο κανονισμός (ΕΚ) αριθ. 2468/98 του Συμβουλίου, της 3ης Μαΐου 1998, για τον καθορισμό των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, τηςδατοκαλλιέργειας και της μεταποίησης και εμπορίας των προϊόντων τους(1), ορίζει σαφώς (παράρτημα II, σημείο 2.4) ότι «δεν είναι επιλέξιμες για κοινοτικές ενισχύσεις οι επενδύσεις που αφορούν προϊόντα αλιείας καιδατοκαλλιέργειας που προορίζονται να χρησιμοποιηθούν και να μεταποιηθούν για σκοπούς άλλους από την ανθρώπινη κατανάλωση, εκτός εάν πρόκειται για επενδύσεις που προορίζονται αποκλειστικά για την επεξεργασία, την μεταποίηση και εμπορία των απορριμμάτων των προϊόντων αλιείας καιδατοκαλλιέργειας». Η Επιτροπή πρότεινε την ανανέωση της ρήτρας αυτής για την επόμενη νομική βάση (περίοδος προγραμματισμού των Διαρθρωτικών Ταμείων 2000-2006).

(1) ΕΕ L 312 της 20.11.1998.
ΓΡΑΠΤΗ ΕΡΩΤΗΣΗ E-1901/99

υποβολή: Raffaele Costa (PPE-DE) προς την Επιτροπή

(29 Οκτωβρίου 1999)

Θέμα: Πρόγραμμα Ραφαήλ (1996-2000)

Θα μπορούσε η Επιτροπή να γνωστοποιήσει σε ποιούς οργανισμούς (δημόσιους ή ιδιωτικούς), ινστιτούτα, εταιρείες, συνεταιρισμούς ή άτομα και σε ποιό βαθμό, χορηγήθηκαν ποσά ή εισφορές (με πληρωμές που έχουν ήδη πραγματοποιηθεί ή όχι), όσον αφορά το κοινοτικό πρόγραμμα δράσης Ραφαήλ σχετικά με τα πολιτιστικά αγαθά (1996-2000) (προϋπολογισμός 67 εκατ. ECU που ισοδυναμούν με 130 περίπου δισεκατομμύρια λιρέτες).

Εχει επαληθευφθεί ο πραγματικός προορισμός των ποσών και η αίσια έκβαση των πρωτοβουλιών;

Απάντηση της κ. Reding εξ ονόματος της Επιτροπής

(23 Νοεμβρίου 1999)

Η Ευρωπαϊκή Επιτροπή γνωρίζει στον κ. βουλευτή ότι το πρόγραμμα Raphael εγκρίθηκε στα τέλη του 1997 από το Ευρωπαϊκό Κοινοβούλιο και το Συμβούλιο με συνολική επιχορήγηση ύψους 30 εκατ. ECU για την τετραετή περίοδο 1997-2000. Ωστόσο, ενόψει της έγκρισης του προγράμματος πλαισίου «Culture 2000», το 1999 ήταν το τελευταίο έτος εφαρμογής του προγράμματος Raphael.

Σε απάντηση στο πρώτο μέρος της ερώτησης η Ευρωπαϊκή Επιτροπή διαβιβάζει κατάλογο απευθείας στον κ. βουλευτή και στη Γραμματεία του Κοινοβουλίου.

Σε ό,τι αφορά το δεύτερο μέρος της ερώτησης, η παρακολούθηση των επιλεγμένων σχεδίων γίνεται μέσω ενδιάμεσων και τελικών εκθέσεων και οι χρηματοδοτικές συνεισφορές χορηγούνται μόνον ύστερα από επαλήθευση και αποδοχή των εν λόγω εκθέσεων από την Ευρωπαϊκή Επιτροπή.
ΓΡΑΠΤΗ ΕΡΩΤΗΣΗ E-1403/99

υποβολή: Graham Watson (ELDR) προς την Επιτροπή

(1 Σεπτεμβρίου 1999)

Θέμα: Επισήμανση των τροφίμων

1. Θα μπορούσε η Επιτροπή να διευκρινίσει τη λογική που επιτρέπει στα τρόφιμα που παράγονται στη χώρα Α αλλά συσκευάζονται στη χώρα Β, να φέρουν ετικέτα που πιστοποιεί την προέλευσή τους από τη χώρα Β;

2. Θα μπορούσε η Επιτροπή να αναφέρει τα προγράμματα για την χρηματοδότηση των αγροτικών προϊόντων στα οποία δε συμμετέχει το ΗΒ;

Απάντηση του κ. Liikanen εξ ονόματος της Επιτροπής

(14 Οκτωβρίου 1999)

Οι διατάξεις για την επισήμανση των τροφίμων, όπως καθορίζονται από τη οδηγία 79/0112/ΕΟΚ της 18ης Δεκεμβρίου 1978 για την προσέγγιση των νομοθεσιών των κρατών μελών σχετικά με την επισήμανση και την παρουσίαση των τροφίμων καθώς και τη διαφήμισή τους(1), μετά την τελευταία τροποποίησή της από την οδηγία 97/4/ΕΕ(2), δεν προβλέπουν το ενδεχόμενο που ανέφερε το Αξιότιμο Μέλος στην πρώτη ερώτηση.

Η Επιτροπή θα παρακαλούσε το Αξιότιμο Μέλος να της διαβιβάσει λεπτομερέστερες πληροφορίες για το ως άνω θέμα.

Η δεύτερη ερώτηση του Αξιότιμου Μέλους σχετικά με το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) τμήμα εγγυήσεων, τμήμα αγοράς, αναφέρεται στα μέτρα που επιτρέπουν στους δικαιούχους να λάβουν,πό όρους, τα ποσά που ορίζουν οι κανονιστικές διατάξεις για την κοινή γεωργική πολιτική (ΚΓΠ). Ο εν λόγω κανονισμός είναι εφαρμοστέος σε όλα τα κράτη μέλη. Αντίθετα, είναι προαιρετική η εφαρμογή ορισμένων δράσεων που χρηματοδοτούνται από το ΕΓΤΠΕ-τμήμα εγγυήσεων. Σ' αυτό το πλαίσιο, το Ηνωμένο Βασίλειο δεν παρέχει ενίσχυση στους δικαιούχους κοινωνικής αρωγής για την κατανάλωση βουτύρου (κανονισμός (ΕΟΚ) 2990/82 του Συμβουλίου, της 9ης Νοεμβρίου 1982, σχετικά με την πώληση βουτύρου με μειωμένη τιμή στους δικαιούχους κοινωνικής αρωγής(3)), δράση, η οποία εφαρμόζεται μόνο στην Ιρλανδία. Επιπλέον, μετά το 1999, το Ηνωμένο Βασίλειο δεν προβαίνει πλέον στη διανομή γεωργικών προϊόντων στους άπορους της Κοινότητας (κανονισμός (ΕΟΚ) 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς τροφίμων με σκοπό τη διανομή τους στα πλέον άπορα άτομα της Κοινότητας(4)).

Η Επιτροπή έχει αποστείλει τόσο στο Αξιότιμο Μέλος, όσο και στη Γενική Γραμματεία του Κοινοβουλίου, κατάλογο των γεωργικών προϊόντων για τα οποία το Ηνωμένο Βασίλειο δε δήλωσε δαπάνες για το δημοσιονομικό έτος 1998.

(1) ΕΕ L 33 της 8.2.1979.

(2) ΕΕ L 43 της 14.2.1997.

(3) ΕΕ L 314 της 10.11.1982.

(4) ΕΕ L 352 της 15.12.1987.
ΓΡΑΠΤΗ ΕΡΩΤΗΣΗ E-1933/99

υποβολή: Konstantinos Hatzidakis (PPE-DE) προς την Επιτροπή

(4 Νοεμβρίου 1999)

Θέμα: Πορεία εφαρμογής του Επιχειρησιακού Προγράμματος "Εκπαίδευση και Αρχική Κατάρτιση" του Κοινοτικού Πλαίσιου Στήριξης της Ελλάδας

Από απάντηση που είχε δοθεί από την Επιτροπή σε προηγούμενη ερώτησή μου(1) προέκυπτε ότι η πορεία εφαρμογής του Επιχειρησιακού Προγράμματος «Εκπαίδευση και Αρχική Κατάρτιση» του Κοινοτικού Πλαίσιου Στήριξης της Ελλάδας ήταν προβληματική και ότι η ροή των προγραμματισθέντων κονδυλίων γίνονταν με χαμηλούς ρυθμούς. Θα μπορούσε να με πληροφορήσει η Επιτροπή ποιο είναι σήμερα το ύψος απορρόφησης των προγραμματισθένων κονδυλίων, εάν τα προβλήματα στην πορεία εφαρμογής του προγράμματος έχουν ξεπεραστεί και εάν όχι, πού οφείλονται οι τόσο μεγάλες καθυστερήσεις;

(1) Η-411/97, Συμβάσεις του Ευρωπαϊκού Κοινοβουλίου 4-502 (Ιούνιος 1997).

Απάντηση της κυρίας Διαμαντοπούλου εξ ονόματος της Ευρωπαϊκής Επιτροπής

(2 Δεκεμβρίου 1999)

Πρόσφατα σημειώθηκε σημαντική επιτάχυνση στην εφαρμογή του εν λόγου επιχειρησιακού προγράμματος.

Όσον αφορά το Ευρωπαϊκό Κοινωνικό Ταμείο, έχει δεσμευθεί το 100 % των πιστώσεων που έχουν προγραμματιστεί και το 78.86 % έχει ήδη καταβληθεί στην Ελλάδα. Το Ευρωπαϊκό Ταμείο Περιφεριακής Ανάπτυξης (ΕΤΠΑ) εχει αναλάβει το 82 % και έχει αναλάβει το 48 % των προγραμματισθεισών πιστώσεων του ΕΤΠΑ. Το σύνολο των πιστώσεων του ΕΤΠΑ θα αναληφθεί πριν από τις 31 Δεκεμβρίου 1999.

Όλες οι εθνικές νόμιμες δεσμεύσεις πρέπει να αναληφθούν πριν από τα τέλη του 1999, ενώ η εφαρμογή μπορεί να συνεχιστεί έως το Δεκέμβριο του 2001. Την χρονιά αυτή θα πραγματοποιηθεί ο τελικός εσωτερικός επαναπρογραμματισμός του επιχειρησιακού προγράμματος «Εκπαίδευση και αρχική κατάρτιση» με στόχο τη διόρθωση του σχεδιασμού και την εξασφάλιση της πλήρους απορρόφησης όλων των διαθέσιμων πιστώσεων.

Τα περισσότερα από τα προβλήματα του παρελθόντος, τα οποία είχαν καθυστερήσει σημαντικά το χρηματοπιστωτικό σκέλος της εφαρμογής του προγράμματος, φαίνεται ότι έχουν ξεπεραστεί.